အီလဲစ်ထရွန်

အီလဲစ်ထရွန် ()ယို အဲစ်တမ်တဗာႏအကို အခေႏခံႏအထွာသွတ်ꩻ အဖွန်ႏတဗာႏနောဝ်ꩻသွူ။ အီလဲစ်ထရွန် ဆောင်ႏသေꩻခါꩻ တျာႏမေႏ အမွူးဓါတ် (negative charge) တဲင် အောဝ်ႏလေပ်ဗဲဉ် နျူကလိယပ် (Nucleus) နောဝ်ꩻသွူ။ လဲင်ꩻ သဘာဝ တောမ်ႏ အဖွန်ႏသဘာဝ အောဝ်ႏဆောင်ႏပါနောဝ်ꩻသွူ။ အခေႏခံႏလွေꩻ အီလဲစ်ထရွန် ကပါသော့ꩻ အဆေ့ꩻအအာ တောမ်ႏ ပရိုတွန်အဆေ့ꩻအအာ တဲင် အုဲင်ယွန် (ion) ဖုံႏ ထွာလွဉ်နောဝ်ꩻသွူ။

အွိုးကရီးစခါနောဝ်ꩻတဲး ထင်းဒျာႏ ဒြပ်စင်တဖြုံႏ အပေႏသွတ်ꩻ အခေါဝ်အပဲင်ꩻနောဝ်ꩻ အဲစ်တမ် ရိုꩻနုဲင်းနောဝ်ꩻတွော့ꩻ၊ ပေႏထဲင်း အဲစ်တမ်နောဝ်ꩻအဲဉ်ထောဝ်း ယူႏဆလွဉ်နုဲင်းနောဝ်ꩻသွူ။ ကွယ်ႏတွော့ꩻ သာစျေစျေတွန်မသေဉ် (Sir Joseph John Thomson , 18 December 1856 – 30 August 1940) ကရို့ဒါႏ ကိန်းဘရစ်ချ် တက္ကသိုလ်ႏပါမောက္ခ ရိုꩻ ပေႏထဲင်းအဲစ်တမ် အဖွန်ႏအခေါဝ် အောဝ်ႏကဒွိုန်းအကျောင်ꩻ သျင်ꩻနယ်လွေꩻ ခရစ် ၁၈၉၇ တဲင် အဖွန်ႏ အခေါဝ်ဖုံႏနုဲင်းနောဝ်ꩻစားဖုံႏနောဝ်ꩻ ဟဲ့ꩻဖန်လွေꩻ အီလဲစ်ထရွန် နောဝ်ꩻသွူ။ ဟုဲက်ဒရိုစဲန် နောဝ်ꩻ ခွိုင်ႏကားကမော့ꩻလဲဉ်း ဓါတုဒြပ်စင်ဖုံႏအကိုယို အဖွီသွတ်ꩻ အွဉ်ႏထွော့သေꩻနုဲင်းနောဝ်ꩻတဲင် ဟုဲက်ဒရိုစေဉ်အဲစ်တမ်အလေꩻခိဉ်ႏ အပွန်းအဆနောဝ်ꩻ အောဝ်ႏ (၁.၀၀၈ )လွုမ်ꩻ နောဝ်ꩻသွူ။ အီလဲစ်ထရွန် အလေꩻခိဉ်ႏနောဝ်ꩻ အောဝ်ႏလုဲင်ႏကွို့ꩻ ဝွေꩻဟုဲက်ဒရိုစေဉ်အဲစ်တမ်အလေꩻခိဉ်ႏ အပွုံႏ တရေင်သွစ်ꩻရျာꩻလစ်ဆီငတ်ꩻပွုံႏနောဝ်ꩻ တပွုံႏ (၁/၁၈၄၅) ရပ်နောဝ်ꩻသွူ။မြန်မာ့စွယ်စုံကျမ်း၊ အတွဲ(၁၄)

အာႏကွိုꩻ

Category:အီလဲစ်ထရွန်
Category:ဓာတုဗေဒ